אימרי זיו

אִימְרִי זִיו (נולד ב-12 בספטמבר 1991) הוא זמר, שחקן ומדבב ישראלי. זוכה העונה הרביעית של התוכנית "הכוכב הבא לאירוויזיון" בה נבחר לייצג את ישראל באירוויזיון 2017.

ביוגרפיה
זיו נולד, גדל והתחנך בהוד השרון כבן זקונים ולו אח ואחות גדולים ממנו. בנעוריו הצטרף ללהקת "צעירי הוד השרון". את לימודי התיכון עשה זיו בתיכון רמון בהוד השרון. את שירותו הצבאי עשה בלהקת חיל החינוך.

בשנת 2012 התמודד בעונה הראשונה של תוכנית המציאות "The Voice ישראל" ב"נבחרת" של רמי קליינשטיין, אך הפסיד בשלב הדו-קרב לאורית שלום. לאחר מכן הופיע באירוויזיון 2015 כזמר ליווי של נדב גדג'. שנה לאחר מכן הופיע באירוויזיון 2016 כזמר ליווי של חובי סטאר.

בשנת 2017 ניצח בגמר העונה הרביעית של תוכנית המציאות "הכוכב הבא לאירוויזיון" ונבחר לייצג את ישראל באירוויזיון באותה שנה שהתקיים בקייב במאי. זיו ביצע את השיר "I Feel Alive", שכתבו דולב רם ופן חזות, בחצי הגמר השני של התחרות, סיים במקום השלישי והעפיל לשלב הגמר, בו דורג במקום ה-23 (מתוך 26 משתתפות בשלב הגמר). החל מאוגוסט 2017, זיו משמש כמחליפו של הראל סקעת בדמותו של מריוס, במחזמר "עלובי החיים", המועלה בתיאטרון הבימה. באותה שנה, בחג החנוכה, השתתף במופע הילדים "מותק הטרול הקסום" לצד מיכל הקטנה, ציפי שביט ועוד.

בשנת 2018 השתתף בעונה הראשונה של נינג'ה ישראל VIP וסיים במקום הרביעי.

זיו שימש כמדבב בגרסה העברית של הסרט "טרולים".

זיו הוא בוגר מרכז הבינתחומי הרצליה בתקשורת.

אורן, אחיו של זיו, הוא בסיסט להקת "מופע הארנבות של ד"ר קספר".

חיים אישיים
ביוני 2023 זיו יצא מהארון כהומוסקסואל.

קישורים חיצוניים

 אימרי זיו, באתר של טדי הפקות
 
  ; מתוך התוכנית אנשים"

הערות שוליים

בוגרי המרכז הבינתחומי הרצליה
בוגרי תיכון הדרים
זוכי הכוכב הבא
זמרי פופ ישראלים
זמרים ישראלים
זמרים להט"בים ישראלים
חברי להקת חיל החינוך
מדבבים ישראלים
משתתפי אירוויזיון 2015
משתתפי אירוויזיון 2016
משתתפי אירוויזיון 2017
משתתפי מותק של פסטיבל
משתתפי נינג'ה ישראל V.I.P
מתמודדי The Voice ישראל
נציגי ישראל באירוויזיון
שחקני מחזות זמר ישראלים
שחקני תיאטרון ישראלים
שחקנים להט"בים ישראלים
ישראלים שנולדו ב-1991